आमिर एक परफेक्शनिस्ट जाने जाते हैं और अपने टीवी शो सत्यमेव जयते से उन्होंने खासी पहचान बनाई थी.कन्या भ्रूण हत्या को लेकर उनके कार्यक्रम ने काफी सुर्ख़ियाँ बटोरी थी.बाद में उन्हें इस मसले पर संसदीय समिति में भी बुलाया गया था.संगीतकार एआर रहमान ने टाइम पत्रिका में आमिर ख़ान के बारे में लिखा है कि वे अपने जादू से दर्शकों को चमत्कृत कर देते हैं. रहमान ने लिखा है कि सत्यमेव जयते समाधान सुझाने के लिए नहीं था, बल्कि वह मुश्किल सवालात पूछने के लिए था.उन्होंने आगे लिखा है- इन सवालो को पूछ कर ज़ाहिर तौर पर आमिर कोई और मसला उठाएंगे ही, जो भारतीयों के लिए पसंदीदा होगा. यह आंदोलन भारतीय वर्ग के लिए बहुत आरामदेह होगा. जय हो! आमिर को टाइम ने एक फिल्म स्टार और कार्यकर्ता बताया गया है. हालांकि, उनके अलावा वकील वृंदा ग्रोवर का भी नाम इस सूची में है, जो दिल्ली रेप-कांड का विरोध करने वालों में अहम आवाज थीं.इसके अलावा बराक ओबामा, पोप फ्रांसिस, याहू के सीईओ मारिसा मायर, मलाला यूसुफजई, जस्टिन टिम्बरलेक, केट मिडलटन, जेनिफिर लॉरेंस, स्टीवन स्पीलबर्ग, जे-ज़ेड और शेरिल सैंडबर्ग के नाम भी इस सूची में शामिल हैं.